  Туспуктэм: Григорий Фомин Майя Бывальцева 2023-тӥ арын Удмуртиын «Кышкыттэм ӟечлыко сюресъёс» йӧскалык ӵектосъя 118 иськем сюресъёсты тупатъялозы, лыдметын 80 объектъёс. Со сярысь элькун кивалтэтлэн тӧроез Ярослав Семёнов телеграм-каналаз ивортӥз. Тужгес бадӟым ужъёс куинь улосвыл сюресъёс вылын ортчозы: Якшур-Бӧдья – Красногрск (9,7 иськем), Костино – Камбарка (12,8 иськем), Ижкар – Сарапул (11 иськем). Татын сюрес люкетъёсты чылкак выль сямен радъян (реконструкция) чакламын. Укмыс улосвыл объектъёсын тупатъян ужъёс нуозы. Оглом 76 исьькем карсьӧр трассаослэсь шобретсэс выльдозы. Муниципал юсресъёсты 12 ёросъёсын но ньыль каръёсын тупатъялозы, со 68 объектъёс. Быдэс лыдметэз (перечень)  татысь учкыны луоз. « Вань муниципал кылдытэтъёс вуоно тупатъян ужъёслы контрактъёсты юнматӥзы ни. Улосвыл сюресъёсъя но со уж йылпумъяське. Тол ӵоже подрядчикъёс асфальтобетон суретъёсты бырёзы, тулыс ӝегатскытэк ужъёс борды басьтӥськыны мед луоз » Ярослав Семёнов, Удмуртиысь кивалтэтлэн тӧроез Тодэ вайытом, 2022-тӥ арын Удмуртиын «Кышкыттэм ӟечлыко сюресъёс» йӧскалык ӵектос улсын оглом 172,7 иськем сюресъёсты тупатъяны чакламын вал.  Тегъёс: Удмуртия сюресъёс тупатъянужъёс  